Pressurized Mating Adapter

Pressurized Mating Adapter (PMA) je tlakový spojovací prechod slúžiaci k prepojeniu raketoplánov k ISS alebo vzájomnému spojeniu modulov (s rozdielnymi spojovacími mechanizmami). Na Medzinárodnej vesmírnej stanici sú použité tri spojovacie adaptéry PMA. Prvé dva boli vynesené spolu s modulom Unity pri misii STS-88. Tretí bol vynesený na palube raketoplánu Discovery pri misii STS-92.

Použitie 
Každý adaptér PMA na ISS je použitý mierne odlišne, ale každý vykonáva rovnakú základnú funkciu prepojenia portu „Spoločného kotviaceho mechanizmu“ (Common Berthing Mechanism, CBS) modulu ISS so spojovacím portom systému APAS (Androgynous Peripheral Attach System) iného modulu alebo hosťujúcim raketoplánom. Kvôli tomu adaptér PMA nesie CBM port a pasívny port APAS.

Prvé pripojenie použitím PMA-1 
Posádka misie STS-88 použitím robotickej ruky raketoplánu pripojila modul Zarya k adaptéru PMA-1, ktorý už bol pripojený ku korme kotviaceho portu modulu Unity. PMA-1 dnes trvalo spája tieto prvé komponenty stanice.

Spojenie raketoplánu pomocou PMA-2 
PMA-2 je aktuálne používaná k spojeniu raketoplánov k stanici a nedávno bol vybavený hardvérom SSPTS (Station-to-Shuttle Power Transfer System). Pôvodne bola pripojená k prednému otvoru modulu Unity, ale keď misia STS-98 vo februári 2001 dopravila laboratórny modul Destiny, Destiny bola ukotvená k prednému otvoru Unity a adaptér PMA-2 bol ukotvený k prednému otvoru Destiny. Príchod modulu Harmony (pôvodne známy ako Node 2) je naplánovaný pre misiu STS-120, nie skôr ako v októbri 2007. Keď dorazí, orbiter raketoplánu bude spojený k PMA-2. Potom robotický systém SSRMS (Canadarm2) presunie modul Node 2 z nákladného priestoru orbiteru dočasne k poklopovému portu Unity. Po odchode raketoplánu systém SSRMS ukotví PMA-2 k prednému otvoru Node 2. Na záver presunie dva komponenty dokopy ku konečnému umiestneniu na prednej časti modulu Destiny.

PMA-3 

V októbri roku 2000 misia STS-92 priniesla PMA-3, namontovanú na palete laboratórneho modulu Spacelab k stanici. Počiatočne bola pripevnená na úplne spodný poklop modulu Unity. Po mesiaci a pól, keď misia STS-97 doniesla nosnú štruktúru slnečných batérií P6, sa raketoplán Endeavour pripojil k adaptéru PMA-3. Taktiež, keď misia STS-98 preniesla PMA-2 z Unity k modulu Destiny, raketoplán Atlantis bol pripojený k PMA-3. V marci 2001 bol adaptér PMA-3 premiestnený k poklopovému portu Unity posádkou misie STS-102 aby uvoľnil miesto pre pripojenie viac-účelovému logistickému modulu (MPLM - Multi-Purpose Logistics Module). 30. augusta bol adaptér PMA-3 premiestnený na spodný poklop modulu Unity aby vytvoril miesto pre dočasne pripojený modul Harmony, ktorý bude vynesený misiou STS-120. Jeho konečné miesto bude spodný poklop modulu NODE 3, keď bude tento ukotvený k Unity, konfigurácia naplánovaná na rok 2010. Pokým nebude NODE 3 pridaný k ISS, PMA-3 bude dočasne pripojená na spodný poklop modulu Harmony.

História 
Prepojovacie adaptéry PMA sú produkty firmy Boeing, podobné ako adaptéry ktoré umožnili prepojenie raketoplánom k ruskej vesmírnej stanici Mir.

Referencie

Iné projekty 

Medzinárodná vesmírna stanica